วันนี้มาลองทานนัทเตาปูน ที่โด่งดังในร้านนี้ค่ะ เห็นว่าเปิดแต่เช้าตรู่ (กี่โมงไม่แน่ใจ) แล้วปิด 15.00 แต่ไม่เคยขายถึง 15.00 เพราะของหมดเร็วมากกก !! ร้านนี้หยุดทุกวันอังคารนะคะ

บรรยากาศที่ร้านค่อนข้างคับแคบ แต่สะอาดสะอ้านดีค่ะ มาตอนเที่ยงคนแน่นจนแทบจะไม่มีที่นั่ง แต่ยืนรอซักพักก็ได้โต๊ะค่ะ (ป้าคนขายที่ร้านจะช่วยดูๆให้ว่าโต๊ะไหนทานกำลังจะเสร็จ แล้วก็จะชี้ให้เราไปรอ)

ลุงคนขายเป็นคนจีนมีอายุแล้วค่ะ แกยืนหน้าเตาร้อนๆ ลวกก๋วยเตี๋ยวอย่างคล่องแคล่ว หน้าตายิ้มแย้มแจ่มใส เส้นเลือดที่แขนแกปูดออกมาจากกล้ามเนื้อ ดูจะทำแบบนี้มาหลายสิบปีแล้วค่ะ

วันนี้เมนูที่เราสั่งคือ "บะหมี่น้ำพิเศษ" ราคา ฿50 เสิร์ฟมาในหม้อดิน เครื่องแน่นเต็มชามเลยค่ะ มีหมูนุ่ม หมูกรอบ ตับ กะเพราะหมู (เท่าที่จำได้นะคะ) ส่วนเส้นบะหมี่เป็นเส้นแบนๆ นุ่มแต่ไม่ค่อยเหนียว แต่ก็ถือว่าเป็นบะหมี่ที่อร่อยทีเดียว

สำหรับหมูนุ่มที่โด่งดัง นุ่มพอประมาณค่ะ ไม่เท่าหมูนุ่มในราดหน้าของหลายๆร้าน แต่เราประทับใจกับหมูกรอบมากกกกกกก! ทานกับก๋วยเตี๋ยวน้ำซุปร้อนๆ ชุ่มน้ำซุปพอให้หนังกรอบๆอุ้มน้ำพอประมาณ ทานแรกๆย้งกรอบอยู่ แต่ชิ้นท้ายๆจะนุ่มแล้ว เหลือแค่ความกรึบของเอ็นในเนื้อหมู อร่อยลิ้นฟินสุดๆเลยค่ะ!!

อ้อ! ร้านนี้น้ำชาฟรีนะคะ น้ำแข็ง ฿2 ค่ะ ^^